EkBass/fiwiki-20250220-pages-articles huggingface dataset:
Aarne Nuorvala

Aarne Johannes Nuorvala, vuoteen 1934 Nylenius (18. huhtikuuta 1912 Viipuri – 11. heinäkuuta 2013 HelsinkiHelsingin Sanomat 28.7.2013, s. C 25.) oli suomalainen juristi ja virkamies. Hän toimi pääministerin sijaisena ja ministerinä valtioneuvoston kansliassa Lehdon virkamieshallituksessa vuosina 1963–1964. Hän toimi myös hallintoneuvoksena vuosina 1957–1964, oikeuskanslerina vuosina 1964–1965 ja korkeimman hallinto-oikeuden presidenttinä vuosina 1965–1982. Virkaylioikeuden puheenjohtajana hän toimi vuosina 1966–1981. Nuorvala on kaikkien aikojen vanhimmaksi elänyt valtioneuvoston jäsenenä toiminut henkilö.Oikeuden mies Nuorvala poissa, Suomen Kuvalehti 31/2013, s. 10. ==Lähteet== ==Kirjallisuutta== * * * == Aiheesta muualla == * * Aarne Nuorvalan muistokirjoitus Helsingin Sanomissa. Luokka:Suomen ministerit Luokka:Korkeimman hallinto-oikeuden presidentit Luokka:Oikeuskanslerit Luokka:Yli satavuotiaiksi eläneet suomalaiset Luokka:Vuonna 1912 syntyneet Luokka:Vuonna 2013 kuolleet
Koolasuchus

Koolasuchus cleelandi oli valtava liitukauden puolivälissä elänyt jäänne ennen yleisistä panssarisammakoista. Muiden panssarisammakoiden väistyessä krokotiilieläinten tieltä Koolasuchus säilyi silloisella Etelämantereella, johon myös nykyinen Australian manner kuului. Lajin säilymisen syynä oli todennäköisesti se, että alueen vedet olivat liian kylmiä krokotiileille. Ilmasto oli talvisin varsin kylmä, mutta Koolasuchus todennäköisesti horrosti tuon ajan. Koolasuchus tunnetaan vain kahdesta Australian Victoriasta löydetystä 80-senttisestä leukaluusta, joissa on jopa 10-senttisiä hampaita. Koolasuchus oli ehkä lähes 5 metriä pitkä ja painoi noin 500 kiloa. Sen kallo oli leveä ja sen silmät sijaitsivat päälaella, joten se pystyi hyvin väijymään pohjassa odottaen, että saalis tulisi kyllin lähelle sen valtavaa kitaa. Myös sen vahva häntä on ollut välttämätön saalistuksessa. Silmien ympärillä sijainneiden urakuvioiden avulla Koolasuchus on voinut aistia veden värähtelyjä, jotka auttoivat sitä saalistamaan mutaisassakin vedessä. Koolasuchuksen ravinto lienee pääasiassa koostunut kaloista, ravuista ja nilviäisistä. Tilaisuuden tullen se saattoi syödä myös esimerkiksi veden ääreen tulleita nisäkkäitä ja pieniä dinosauruksia. Maalla Koolasuchus oli sen sijaan kömpelö ja on ehkä noussut vedestä vain horrostamaan. Nimensä laji sai paleontologi Lesley Koolin mukaan. Koolasuchuksen leukaluut löydettiin vuonna 1989 ja ne on ajoitettu 112–104 miljoonan vuoden taakse. == Lähteet == * === Viitteet === Luokka:Panssarisammakot
Arno Hannus

Arno Viktor Gustaf Hannus (10. lokakuuta 1920 Köyliö – 23. heinäkuuta 2020 Espoo) oli suomalainen juristi, joka toimi sisäasiainministerinä Lehdon virkamieshallituksessa vuosina 1963–1964 ja sisäasiainministeriön kansliapäällikkönä vuosina 1963–1984. Hän oli varatuomari. Hannus kehitti erityisesti hallintoa niin kuntatasolla kuin valtakunnankin tasolla. Kuollessaan 99-vuotiaana Hannus oli vanhin elossa ollut suomalainen, joka oli toiminut valtioneuvoston jäsenenä. __NOTOC__ == Teoksia == * Kuntalaki. WSOY 1995. ISBN 951-0-20428-5 * Kunnallislain uudet säännökset kuntien yhteistoiminnasta. WSOY 1978. ISBN 951-0-08331-3 * Kunnallisoikeuden pääpiirteet. WSOY 1991. ISBN 951-0-16608-1 * Uusi kunnallislaki. WSOY 1981. ISBN 951-0-10059-5 * Virkamiehen näkökulmasta. 1979. ISBN 951-0-09251-7 * Maamiehen vero-oppi. 1957. == Lähteet == ==Kirjallisuutta== * ==Aiheesta muualla== * Luokka:Suomalaiset juristit Luokka:Suomen sisäministerit Luokka:Sisäministeriön kansliapäälliköt Luokka:Vuonna 1920 syntyneet Luokka:Vuonna 2020 kuolleet
Olavi Merimaa

Henrik Olavi Merimaa (26. syyskuuta 1908 – 3. kesäkuuta 1970) oli suomalainen juristi, joka toimi oikeusministerinä Lehdon virkamieshallituksessa vuosina 1963–1964. Hän oli kotoisin Vaasasta.Ministerikortisto == Lähteet == Luokka:Suomen oikeusministerit Luokka:Suomalaiset juristit Luokka:Vuonna 1908 syntyneet Luokka:Vuonna 1970 kuolleet
Luminainen

Luminainen on Leena Lehtolaisen vuonna 1996 ilmestynyt rikosromaani, jonka päähenkilö on monien muiden Lehtolaisen teosten tapaan Maria Kallio. Romaani palkittiin Suomen dekkariseuran Vuoden johtolanka -palkinnolla 1997.DekkariNetti - Dekkaripalkintoja Viitattu 22.7.2022. Teoksen kustansi Tammi. == Juoni == Kirjan päähenkilö on poliisi Maria Kallio, jonka tehtävä on selvittää Espoon Nuuksiossa tapaninpäivän yönä sattunutta hämärää kuolemantapausta. Surmatuksi on tullut naisille terapiaryhmää pitävä feministi Elina Rosberg, jonka todetaan olleen kuolinhetkellä sekä alkoholin että midatsolaamin (Dormicum) vaikutuksen alaisena. Ruumis löydetään hangesta kuoliaaksi paleltuneena. Epäiltyjen joukko koostuu lähinnä naisista, jotka viettivät teon tapahtuessa aikaa Rosbergan kartanossa, Nuuksiossa. Kuvioihin sotketaan myös yhden potilaan, Johanna Säntin, aviomies, ankaran uskonnollinen lestadiolaissaarnaaja Leevi Säntti. Hänellä ei kuitenkaan ole tekemistä henkirikostapauksen kanssa. Leevi Säntin mahdolliseksi motiiviksi Kallio epäili sitä, että Elina Rosberg oli yllyttänyt Johannaa aborttiin, jota Leevi piti murhana. Kallio kollegoineen kuulustelee muun muassa seksiravintolassa stripparina toimivaa, lapsena insestin uhriksi joutunutta Milla Marttilaa, ennen kuin todellinen syyllinen keksitään. Yksi Rosbergassa olleista naisista, 25-vuotias Niina Kuusinen, oli sekoittanut Elina Rosbergin viskiin Dormicum- lääkettä. Kuusinen oli Rosbergin 16-vuotiaana synnyttämä tytär, mutta tietoa pyrittiin salaamaan. Asiasta kuitenkin tiesi Elinan täti Aira Rosberg, joka pyrki viimeiseen asti suojelemaan Niina Kuusista. Kuusisen tarkoitus ei ollut tappaa ketään, vaan ainoastaan pelotella. Alkoholin ja midatsolaamin vaikutuksen alla olleen Rosbergin voimat olivat loppuneet ulkona, ja hän oli sammunut lumihankeen. Kirjan lopussa Maria Kallio epäilee, että astrologi ja Niina Kuusisen terapeutti Kari Hanninen olisi tappanut Rosbergin löydettyään tämän tajuttomana. Kirjasta ei kuitenkaan käy ilmi, että teon takana olisi muita henkilöitä kuin Kuusinen. Hän oli lisäksi jonkin aikaa Elina Rosbergin kuoleman jälkeen pahoinpidellyt tai yrittänyt tappaa Aira Rosbergin. Alun perin Kallio keksi epäillä Rosbergin synnyttäneen joskus lapsen, koska oikeuslääketieteellisessä tutkimuksessa hänen kohdunsuunsa oli todettu olevan rakomainen. Kävi ilmi, että synnytyksestä oli jo melko kauan, kenties vajaat 20 vuotta. Alun perin Aira Rosberg oli yrittänyt selittää kohdunsuun arpia pelkästään Intiassa 1970-luvulla suoritetulla kasvaimen poistoleikkauksella. Kirjan sivujuonena surmansa saavat lähellä Rosbergaa sattuneessa panttivankidraamassa sekä Markku Halttunen että tämän panttivangiksi ottama poliisimies Juhani Palo. Palo oli ollut Kallion pitkäaikainen yhteistyötoveri. Rosbergan kartanoon asettuu lopuksi asumaan Johanna Säntti yhdeksän lapsensa kanssa. == Lähteet == == Aiheesta muualla == * Kirja Tammen kotisivuilla * Kirjasampo * Kirjan arvostelu Kouvolan dekkaripäivien sivuilla * Kirjan pohjalta tehty televisiosarja IMDB:ssä Luokka:Leena Lehtolaisen teokset Luokka:Suomalaiset rikosromaanit Luokka:Vuoden 1996 kirjat
Erotuomari

Erotuomari on eräiden urheilulajien sääntöjä kentällä valvova ja tapahtuman kulkua ohjaava toimitsija. == Yleistä == Erotuomarin toimivalta kattaa myös ennen ottelua ja sen jälkeenkin tapahtuvat rikkomukset, järjestyshäiriöt jne. Erotuomari on mukana useissa mutta ei kaikissa joukkueurheilu- sekä yksilölajeissa. Erotuomari ohjaa ja valvoo, että pelin sääntöjä noudatetaan lajin sääntökirjan, ohjeiden ja tulkintojen mukaisesti. Mikäli pelaaja rikkoo sääntöjä, on erotuomarin puututtava siihen sääntöjen, ohjeiden ja tulkintojen määräämissä puitteissa. == Jääkiekkoerotuomarit == Erotuomaritoiminta jääkiekossa toimii eri tavalla tasosta riippuen. Käytössä on seuraavanlaisia järjestelmiä: *Neljän tuomarin järjestelmä, jossa on kaksi päätuomaria ja kaksi linjatuomaria. Päätuomareilla on yhteinen päätäntävalta rangaistuksista. Linjatuomarit hoitavat paitsioiden ja pitkien kiekkojen viheltämisen. Tuomarit voivat kuitenkin yhdessä tulkita jonkin tietyn tilanteen ja päätyä ratkaisuun joukkueena. Kyseinen järjestelmä oli kaudella 2007-08 testikäytössä SM- liigassa, Mestiksessä ja A-nuorten SM-liigassa. Järjestelmä on nykyään virallisessa käytössä SM-liigassa, Mestiksessä ja muissa ylimmissä sarjoissa. Neljän tuomarin järjestelmä on nykyään korvannut kolmen tuomarin järjestelmän lähes kokonaan. Kyseinen järjestelmä on käytössä myös NHL:ssä ja vuodesta 2008 lähtien kaikissa IIHF:n järjestämissä otteluissa ja turnauksissa. *Kolmen tuomarin järjestelmä, jossa on yksi päätuomari ja kaksi linjatuomaria Päätuomarilla on päätäntävalta koskien rangaistuksia. Linjatuomarit hoitavat paitsioiden ja pitkien kiekkojen viheltämisen. Tuomarit voivat kuitenkin yhdessä tulkita jonkin tietyn tilanteen ja päätyä ratkaisuun joukkueena. Järjestelmä on Suomessa käytössä Suomi-sarjassa, A-nuorten SM-liigassa ja Mestiksessä, B- ja C-nuorten SM-sarjoissa sekä naisten SM-sarjassa. Muissa, alemmissa sarjoissa käytetään kahden erotuomarin järjestelmää. *Kolmen tuomarin järjestelmä, jossa on kaksi päätuomaria ja yksi linjatuomari Päätuomareilla on yhteinen päätäntävalta rangaistuksista. Linjatuomari hoitaa paitsioiden ja pitkien kiekkojen viheltämisen päätuomarien avustamana. Tätä järjestelmää käytetään lähinnä jos neljän tuomarin järjestelmässä toinen linjatuomari loukkaantuu, mutta se on myös vakituisessa käytössä joissain sarjoissa. *Kahden erotuomarin järjestelmä, jossa on kaksi tuomaria. Heillä on yhteinen päätäntävalta koskien rangaistuksia, paitsioita ja pitkiä kiekkoja. Kyseinen järjestelmä on käytössä nuorten junioreiden peleissä sekä aikuisten alasarjoissa. Heidän tehtäviinsä kuuluu myös ilmoittaa toimitsijoille maalintekijät ja syöttäjät. ==Varusteet== Tuomitessaan erotuomarit tarvitsevat muun muassa seuraavia varusteita: *paita ja muut asusteet *kolikko *pilli * mittanauha ==Katso myös== * Jalkapalloerotuomari *Tapa tuomari!, jalkapallotuomareista kertova dokumenttielokuva vuodelta 2009 ==Aiheesta muualla== *Suomen erotuomarien liitto Luokka:Urheilutuomarit Luokka:Ammatit
Kivinen vieras

Kivinen vieras () on Aleksandr Dargomyžskin kolminäytöksinen ooppera, joka jäi säveltäjältä keskeneräiseksi ja jonka viimeistelivät César Cui ja Nikolai Rimski-Korsakov. Oopperan libretto perustuu Aleksandr Puškinin samannimiseen näytelmään. Oopperan ensiesitys oli Pietarin Mariinski-teatterissa 16. helmikuuta 1872. Teos oli musiikillisesti kokeileva: siinä käytettiin rohkeita harmonioita ja modulaatioita eikä siihen ollut merkitty sävellajeja lainkaan. ==Lähteet== * Luokka:Aleksandr Dargomyžskin teokset Luokka:Venäjänkieliset oopperat
Michael Stearns

Michael Stearns on johtava yhdysvaltalainen ambient-muusikko, elokuvasäveltäjä sekä äänisuunnittelija. Hän on tuottanut musiikkia niin elokuviin, dokumenttiohjelmiin, mainoksiin kuin huvipuistolaitteisiinkin. Hän on syntynyt vuonna 1948 ja kasvanut Tucsonin kaupungissa Arizonassa. Stearns käytti uransa alkuaikoina usein Serge Modular -syntetisaattoria, mikä toi hänen musiikkiinsa heleän ja melko "kosmisen" soinnun. 1980-luvun lopussa musiikki alkoi muistuttaa Steve Roachin tyyliä. Stearnsin musiikki sisältää luonnon ja ihmisen ääniä, mutta se voi olla myös melodisempaa. ==Diskografia== ===Sooloalbumit=== * Desert Moon Walk (1977) * Ancient Leaves (1978) * Sustaining Cylinders (1978) * Morning Jewel (1979) * Planetary Unfolding (1981) * Light Play (1983) * Lyra Sound Constellation (1983) * M'ocean (1984) * Chronos (soundtrack, 1984) * Plunge (1986) * Floating Whispers (1987) * Encounter (1988) * Sacred Site (1993) * The Lost World (1995) * The Light in the Trees (1996) * Collected Ambient and Textural Works 1977-1987 (1996) * Collected Thematic Works 1977-1987 (1996) * Within (2000) * Spirits of the Voyage (2000) * The Middle of Time (2000) * The Storm (2001) ===Yhteistyöalbumit=== * Desert Solitaire (Steve Roachin ja Kevin Brahenyn kanssa, 1989) * Singing Stones (Ron Sunsingerin kanssa, 1994) * Kiva (Steve Roachin ja Ron Sunsingerin kanssa, 1995) * Sorcerer (Ron Sunsingerin kanssa, 2000) * Sacred Pool (Carolyn Congerin kanssa, 2001) * Vision Quest (Carolyn Congerin kanssa, 2001) ===Kokoelma-albumit=== * Dali, The Endless Enigma (1990) * Baraka (soundtrack, (1992) * Deep Space (1994) * Musique Mechanique (1995) * Storm of Drones (1996) * Celestial Journey (1996) * Songs of the Spirit (1997) * Trance Planet 4 (1998) * Soundscape Gallery 2 (1998) Luokka:Yhdysvaltalaiset elektronisen musiikin artistit Luokka:Yhdysvaltalaiset elokuvasäveltäjät Luokka:Äänisuunnittelijat Luokka:Vuonna 1948 syntyneet Luokka:Elävät henkilöt
Desert Moon Walk

Desert Moon Walk on amerikkalaisen ambient-muusikko Michael Stearnsin ensimmäinen sooloalbumi. Sen sisältö löytyy myös Stearnsilta myöhemmin ilmestyneeltä Collected Ambient and Textural Works 1977-1987 -albumilta. ==Lähteet== * http://www.michaelstearns.com/past_discography.html Luokka:Vuoden 1977 esikoisalbumit Luokka:Michael Stearnsin albumit Luokka:Ambient-albumit
Noitasapatti

Noitasapatti oli noitavainoihin liittyvä uskomus, jonka mukaan noidat kokoontuivat lentäen juhlimaan ja irstailemaan saatanan kanssa noitasapatiksi kutsuttuihin juhliin paikkaan, jota nimitetään eri alueilla eri nimellä. Ruotsin valtakunnan alueella siitä käytettiin vanhastaan ruotsalaiseen kansanperinteeseen kuulunutta nimeä Blåkulla, Suomessa sitä kutsuttiin myös saareksi tai vuoreksi.Nenonen 1992, s. 91. Juhlissa vahvistettiin noitien ja paholaisen liitto. Uskomus syntyi 1400-luvulla muiden noitaoppien ohella. Noitasapattien kuviteltuja tapahtumia kuvataan muun muassa kirjassa Noitavasara (1486). Noituutta on harjoitettu ihmiskunnan historiassa niin kauan kuin tiedetään ja noituudella vahingoittaminen mainitaan jo Hammurabin laissa noin 1760 eaa. 900-luvulta peräisin olevan kirkollisen määräyksen Canon Episcopin mukaan kaikki kuvitelmat lentävistä noidista olivat rienausta. 1200-luvulla kirkko keskittyi ennen kaikkea kerettiläisyyden ja taikauskon vastustamiseen. Uuden ajan kynnyksellä 1400-luvulla kehittyi kuitenkin uudenlainen teoria noituudesta: erityisesti naisnoidat liittoutuivat paholaisen kanssa ja lensivät noitasapattiin harjoittamaan muun muassa sukupuoliyhteyttä saatanan kanssa. Teorian loivat aikakauden oppineet, niin teologit kuin juristitkin. Noitaoikeudenkäynneissä käytettiin laajalti kidutusta todisteiden hankkimiseksi, ja tämä myös edisti noitavainoja. Kidutetut syytetyt tunnustivat kiduttajien haluamia asioita ja näitä tunnustuksia pidettiin totuutena. Siellä, missä kidutusta ei käytetty, jäivät vainotkin vähäisiksi. == Lähteet == ===Kirjallisuus=== * Luokka:Noitavainot Luokka:Noituus kansanperinteessä ja mytologiassa
Samuli Suomela

Vilho Samuli Suomela (27. heinäkuuta 1918 Pertteli – 16. maaliskuuta 2012) oli Maatalouden taloudellisen tutkimuslaitoksen (MTTL) johtaja ja professori (1952–1971), Maatilahallituksen pääjohtaja (1971–1983) sekä maatalousministeri (myöhemmin maa- ja metsätalousministeri) Lehdon virkamieshallituksessa vuosina 1963–1964 sekä Teuvo Auran II virkamieshallituksessa vuosina 1971–1972. Koulutukseltaan Suomela oli maatalous- ja metsätieteiden tohtori, ja hänellä oli maanviljelystalouden dosentuuri Helsingin yliopistossa vuosina 1954–1971. ==Lähteet== * Samuli Suomelan muistokirjoitus Helsingin Sanomissa. * * * * == Aiheesta muualla == * Haastattelu: Luokka:Suomalaiset maataloustieteilijät Luokka:Suomen maatalousministerit Luokka:Suomen maa- ja metsätalousministerit Luokka:Suomalaiset professorit Luokka:Vuonna 1918 syntyneet Luokka:Vuonna 2012 kuolleet
Martti Niskala

Martti Alfred Niskala (27. tammikuuta 1911 Haukipudas – 4. marraskuuta 1984) oli suomalainen ministeri ja Tie- ja vesirakennushallituksen pääjohtaja. Hän valmistui diplomi-insinööriksi 1935Otavan Iso tietosanakirja, Otava 1968, osa 6, p. 418. Niskala toimi Pohjolan Voima Oy:n työpäällikkönä (1945–1950), Typpi Oy:n rakennuspäällikkönä (1950–1952), Neste Oy:n rakennuspäällikkönä kahteen otteeseen (1951–1953 ja 1957–1961) ja Yhtyneitten Paperitehtaiden Kaipolan tehtaan rakennuspäällikkönä (1952–1954). Tie- ja vesirakennushallituksen pääjohtajana hän toimi 1961–1976.Kuka kukin on 1978, Runeberg.org Hän oli Maaseudun Keskusrakennustoimisto Oy:n toimitusjohtaja 1957–1961. Niskala toimi kulkulaitosten ja yleisten töiden ministerinä 1963–1964 ja liikenneministerinä 1970. ==Lähteet== Luokka:Suomen liikenneministerit Luokka:Suomalaiset insinöörit Luokka:Vuonna 1911 syntyneet Luokka:Vuonna 1984 kuolleet
Olof Ojala

Olof Edvinson Ojala (5. lokakuuta 1919 – 27. heinäkuuta 1977) oli suomalainen juristi ja virkamies. Hän toimi sosiaaliministerinä Lehdon virkamieshallituksessa vuosina 1963–1964. Ojala oli koulutukseltaan lakimies ja arvoltaan varatuomari. Hän toimi sosiaali- ja terveysministeriön osastopäällikkönä 1948–1972 ja tapaturmaviraston ylijohtajana 1972–1977 ==Lähteet== * http://valtioneuvosto.fi/tietoa/historiaa/hallitukset-ja- ministerit/raportti/-/r/m2/318 Luokka:Suomen sosiaaliministerit Luokka:Suomalaiset virkamiehet Luokka:Suomalaiset juristit Luokka:Vuonna 1919 syntyneet Luokka:Vuonna 1977 kuolleet
Magnus Kull

Magnus Ingmar Kull (12. huhtikuuta 1924 Mustasaari – 14. tammikuuta 2016 LoviisaKuolinilmoitus. Helsingin Sanomat 21.2.2016, s. C 26.) oli suomalainen kauppatieteiden lisensiaatti ja kouluneuvos. Hän toimi Svenska social- och kommunalhögskolanin rehtorina 1958–1969, kouluhallituksen osastopäällikkönä 1969–1980 ja sen jälkeen opetusministeriön neuvottelevana virkamiehenä. Hänet valittiin Ruotsalaisesta kansanpuolueesta eduskuntaan vuosiksi 1966–1970. Kull toimi II sosiaaliministerinä Lehdon virkamieshallituksessa vuosina 1963–1964. ==Lähteet== ==Aiheesta muualla== * * Magnus Kull’in muistokirjoitus Helsingin Sanomissa. * Luokka:Suomen ministerit Luokka:Kansanedustajat Luokka:Suomen ruotsalaisen kansanpuolueen poliitikot Luokka:Kauniaisten kaupunginvaltuutetut Luokka:Uudenmaan vaalipiiri Luokka:Suomen yliopistojen rehtorit ja kanslerit Luokka:Suomalaiset päätoimittajat Luokka:Vuonna 1924 syntyneet Luokka:Vuonna 2016 kuolleet
Hellas Verona

Hellas Verona Football Club (yksinkertaisemmin Hellas Verona) on italialainen jalkapalloseura, jonka edustusjoukkue pelaa kaudella 2022–2023 Italian korkeimmalla sarjatasolla Serie A:ssä. Seuran kotikaupunki on Verona, ja sen värit ovat sininen ja keltainen. Hellasin paikalliskilpailija on AC Chievo Verona. == Historia == Joukko yliopisto-opiskelijoita perusti Hellas Veronan vuonna 1903. Joukkue nimettiin Hellasiksi (kreikkalaisten maastaan käyttämä nimitys) kreikanopettaja Corubolon ehdotuksesta. Hellas Verona voitti mestaruuden kaudella 1984–1985. Se putosi Serie A:sta kaudella 2001–2002 ja pelasi 11 kautta alemmissa sarjoissa ennen paluutaan pääsarjaan kaudeksi 2013–2014. Kolmen kauden jälkeen se putosi Serie B:hen. Kaudella 2017–2018 seura pelasi jälleen Serie A:ssa mutta putosi heti takaisin Serie B:hen, josta paluu pääsarjaan onnistui heti ensimmäisellä kaudella. == Lähteet == == Aiheesta muualla == * Seuran sivusto Luokka:Italialaiset jalkapalloseurat Luokka:Verona
Citroën Xsara Picasso

Citroën Xsara Picasso on Citroënin vuosina 1999–2010 valmistama keskikokoinen tila-auto, joka perustuu Citroën Xsara -malliin. Se oli vastaus Renault’n Scénic-mallin aloittamaan tila-autojen uuteen nousuun. Xsara Picasson korvasi Citroën C4:ään perustuva C4 Picasso, joka tuli markkinoille jo vuonna 2007, mutta Xsara Picasso jäi vielä mallistoon sen rinnalle. Euroopassa mallia valmistettiin vuoteen 2009 saakka, mutta Kiinassa viimeiset autot valmistuivat vuonna 2010. Vuoden 2001 Euro NCAP -kolaritestistä Picasso sai tulokseksi neljä tähteä viidestä. Citroën Xsara Picasso esiteltiin syksyllä 1998, mutta sitä alettiin valmistaa vasta seuraavana kesänä. Alustarakenteet olivat samankaltaiset kuin Xsarassa. Pitkä 276-senttinen akseliväli toi ajettavuuteen vakautta, mutta suuri kylkipinta-ala teki autosta sivutuuliherkän. Picassossa on kaksoispohja, jonka ansiosta sisälattia on tasainen ja normaalia korkeammalla. Takana on kolme erillisistuinta, joista keskimmäistä on mahdollista siirtää eteenpäin. 550-litrainen tavaratila oli useimpia kilpailijoita suurempi. Mittaristo on digitaalinen ja se sijaitsee keskellä kojelautaa. Vaihteenvalitsin on sijoitettu kojelautaan. Picassoa valmistettiin aluksi kahdella bensiinimoottorilla, jotka olivat 1,6- (90 hv) ja 1,8-litraiset (115 hv). Dieselmoottori oli 2,0 HDi (90 hv). 1,8-litrainen oli uusi taloudellinen EW7-moottori, joka esiteltiin ensi kerran juuri Picassossa. Vakiovarusteina oli muun muassa kaksi turvatyynyä, ABS-jarrut, kauko-ohjattava keskuslukitus, lämmitettävät sähköpeilit, plyysiverhoilu ja sähköikkunat edessä. Syksyllä 2000 varustus täydentyi ilmastoinnilla. Kolahdusten vähentämiseksi etuakselistoon tehtiin parannuksia vuodelle 2001. 1,6-litraisen moottorin teho nousi 95 hevosvoimaan. Vuodelle 2002 tuli Exclusive-malli, jossa oli varusteina muun muassa automaatti-ilmastointi, nahkaverhoiltu ohjauspyörä, korinväriset puskurit ja kylkilistat sekä kojelaudan alumiinikoristeet. 2,0-litraisissa oli lisäksi ESP ja vakionopeudensäädin. Vuonna 2003 moottorivalikoimaan lisättiin 2,0-litrainen bensiinimoottori, jonka sai ainoastaan neliportaisella automaattivaihteistolla. Keväällä 2004 Picasson keulan ilmettä muutettiin hieman ja Citroën-logon kokoa kasvatettiin. Uutena dieselmoottorina oli 110-hevosvoimainen 1,6 HDi, joka siis oli 2,0-litraista huomattavasti tehokkaampi. Vuodelle 2005 perusvarustelu nimettiin Dynamiciksi, mutta sisältö oli sama kuin aiemminkin. Vuoden lopussa aiemmat bensiinimoottorit korvattiin uudella 1,6-litraisella, jossa oli tehoa 110 hevosvoimaa. == Nimi == Auton nimessä olevasta Pablo Picasson nimestä ja nimikirjoituksesta Citroën maksoi Picasson pojalle Claude Picassolle sievoisen summan. Nimen myymistä autoon paheksuttiin laajalti. == Lähteet == == Aiheesta muualla == Xsara Picasso Luokka:M-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Pehr Adolf Kruskopf

Pehr Adolf Kruskopf (26. toukokuuta 1805 Pietari, Venäjä – 30. maaliskuuta 1852 Mälkölä, Muolaa) oli suomalainen piirtäjä ja taidemaalari. Kruskopfin vanhemmat olivat Äyräpään tuomiokunnan tuomari Peter Kruskopf ja Maria Charlotta Rickneck. Hänen puolisonsa vuodesta 1832 oli Emilia Karolina Melartopaeus (1811–1887). Heillä oli kaikkiaan kymmenen lasta, joista vanhin oli vuodesta 1890 lähtien Suomen sähkölennätinpäällikön apulaisena toiminut valtioneuvos Pehr Emil Kruskopf (1833–1897). Päästyään ylioppilaaksi Kruskopf meni opiskelemaan Turun Akatemiaan 1823 ja valmistuttuaan lakimieheksi 1827 toimi Turun hovioikeudessa. Tuomarin arvon Kruskopf sai 1841. Varsinaiselta ammatiltaan hän oli virkamies ja kielenkääntäjä, mutta toimi suuren osan elämästään eli 1830–1849 piirustuksen opettajana Helsingin yliopiston piirustuslaitoksella. Piirustusta Kruskopf opiskeli taiteilija Frans Fredrik Sedmigradskyn ohjauksessa Pietarissa. Teoksiaan hän toi ensi kerran taidenäyttelyyn 1847, niitä on muun muassa Ateneumin taidemuseon kokoelmissa. Kruskopf oli Suomen varhaisimpia kivipiirrosten tekijöitä, 1837 hän julkaisi teoksen Finska vyer, tecknade efter naturen, jossa on 11 käsin väritettyä kivipiirrosta. Ne ovat hänen piirtämiään ja litografioimiaan. Teoksessa Finland framställdt i teckningar, joka ilmestyi 1845–1852, on 31 hänen työtään. ==Lähteet== * *Kuvataiteilijamatrikkeli, Suomen taiteilijaseura * Sivu 414. * ==Aiheesta muualla== * Pehr Adolf Kruskopf Kansallisgallerian kokoelmissa Luokka:Suomalaiset taidemaalarit Luokka:Suomalaiset taidegraafikot Luokka:Suomalaiset juristit Luokka:Vuonna 1805 syntyneet Luokka:Vuonna 1852 kuolleet
Slash’s Snakepit

Slash's Snakepit on Slashin (oikealta nimeltään Saul Hudson), Guns N' Rosesin entisen soolokitaristin, perustama yhtye. Slash's Snakepit perustettiin vuonna 1995. Yhtyeeltä on ilmestynyt kaksi albumia; It's Five O'Clock Somewhere (1995) ja Ain't Life Grand (2000). Guns n' Rosesin laulaja W. Axl Rose haastoi Slashin oikeuteen vuonna 1995, koska Slash's Snakepitin uusi albumi sisälsi kappaleita, jotka alun perin Axl oli suunnitellut Guns N' Rosesin uudelle albumille. Yhtye ei ole nykyään aktiivinen. == Jäsenet == * Slash – soolokitara * Rod Jackson – laulu * Keri Kelli – taustakitara * Johnny Blackout – basso * Matt Laug – rummut * Teddy Zigzag Andreadis – kosketinsoittimet, huuliharppu == Diskografia == * * == Aiheesta muualla == * Snakepit.org Slashin virallinen fanisivu Luokka:Yhdysvaltalaiset hard rock -yhtyeet Luokka:Guns N’ Roses
Rosinante

Rosinante () on kuvitteellinen hevonen Miguel de Cervantesin romaanissa Don Quijote (julkaistu alun perin 1605). Kirjassa mielenvikainen ritari Don Quijote matkustaa Rosinantella ja aseenkantajansa Sancho Panzan kanssa etsimässä rakastettuaan Dulcineaa. Don Quijoten ratsun nimeen sisältyy sanaleikki. Rocín merkitsee huonoa hevosta tai kaakkia. Rosinante viittaakin ”kaakkina olevaan”. Suomalaisessa lastenelokuvassa Rusinoita (1987) esiintyvän Rusina-hevosen sanotaan saaneen nimensä Rosinanten mukaan. Rusinante-niminen hevonen on esiintynyt suomalaisessa lastenohjelmassa, jossa Tuttiritari- niminen henkilö omistaa kankaasta tehdyn Rusinanten. Luokka:Kuvitteelliset hevoset
Ascanio in Alba

Ascanio in Alba on (KV 111) on Wolfgang Amadeus Mozartin säveltämä kaksinäytöksinen (Festa teatrale in due atti) pastoraali-ooppera, jonka libreton on laatinut Abbé Giuseppe Perini. ==Esityshistoria== Ooppera sai ensiesityksensä Milanon Teatro Regio Ducalessa 17. lokakuuta 1771. Kuitenkin teos kuuluu Mozartin harvemmin esitettyihin oopperoihin. Teoksen tilaaja oli Milanon kenraalikuvernööri, kreivi Karl Joseoh von Firmian. Esityksellä juhlistettiin Itävallan keisarinnan Maria Teresian pojan, arkkiherttua Ferdinandin avioliittoa Maria Ricciard Berenice D'Esten kanssa, tämä puolestaan oli Modenan herttuan Francesco III:n tytär. Ensiesityksen rooleissa lauloivat: *Venus - Geltrude Falchini (sopraano) *Ascanio – Giovanni Manzuoli (Kastraatti) *Silvia – Antonia Maria Girelli-Aguilar (sopraano) *Aceste – Giuseppe Tibaldi (tenori) *Fauno - Adamo Solzi (Kastraatti)Katso: Jan-Willem Besuijen; K111 Ascanio in Alba. ==Roolit== *Venere (Venus) (sopraano) *Ascanio, Venuksen pojanpoika ja Aeneasin poika (kontratenori) *Silvia, nymfi, Herkuleksen jälkeläinen (sopraano) *Aceste, Venuksen pappi (tenori) *Fauno, paimen (miessopraano/kontratenori) *Genii, paimenia (kuoro) Tapahtumat sijoittuvat tulevaan Alba Longan kaupunkiin, joka sijaitsee lähellä Roomaa. Tapahtuma-aika on myyttinen aika. ==Lähteet ja aiheesta muualla== *Teoksen libretto *Jan-Willem Besuijen kirjoitus historiallisesta taustasta *Keskustelua aiheesta ===Viitteet=== Luokka:Wolfgang Amadeus Mozartin oopperat Luokka:Italiankieliset oopperat
Álki Zéi

Angelikí ”Álki” Zéi (, 1925 Ateena – 27. helmikuuta 2020) oli kreikkalainen romaanikirjailija. Hän syntyi kreetalaisen isän ja sámoslaisen äidin tyttäreksi. Zéi asui lapsuutensa ensi vuodet Sámoksella. Hän opiskeli filosofiaa Ateenan yliopistossa ja lähti myöhemmin Moskovaan. Zéin kirjalliseen tuotantoon kuuluu muun muassa Tämä on sotaa, Petros, joka käsittelee toista maailmansotaa 10-vuotiaan Pétroksen silmin. == Suomennetut teokset == * * ==Lähteet== Luokka:Kreikkalaiset kirjailijat Luokka:Lasten- ja nuortenkirjailijat Luokka:Vuonna 1925 syntyneet Luokka:Vuonna 2020 kuolleet
Valko (kuvitteellinen hevonen)

Valko on yksisilmäinen valkoinen hevonen Aleksis Kiven Seitsemässä veljeksessä. Valko on merkittävässä osassa veljesten elämässä, ja se mainitaan teoksessa nimeltä kolmisenkymmentä kertaa. Suomenhevosen kulttuurihistoriaan perehtyneen professori Olli Alhon mukaan Valko on romaanissa kuin kahdeksas veljes, joka asuukin talvella veljesten kanssa samassa pirtissä. Hänen mukaansa Valkon kuvaus kuvaa hevosen asemaa 1800-luvun maalaistalossa ilmeisen todenmukaisesti. Hevosen sukupuoli jää kuitenkin romaanissa avoimeksi. Aleksis Kivi oli lukenut mies ja saanut paljon vaikutteita maailmankirjallisuuden merkkiteoksista. Kotimaisen kirjallisuuden professori Hannes Sihvo näki Valkossa yhteyksiä Ilmestyskirjan porton valkoiseen hevoseen. Veljesten ja pirun kohtaaminen on Asko Korpelan mukaan Kiven komiikan mestarilaukauksia. Piru paljastuu veljesten hevoseksi Valkoksi.Korpela Asko: Impivaaraan, Impivaaraan Kirjailija Jukka Parkkinen muistuttaa, että samantapainen kohtaus on myös Daniel Defoen Robinson Crusoessa, kun Robinson näkee samanlaisen paholaisen silmien kiillon pimeässä luolassa.Jukka Parkkisen sivusto == Lähteet == Luokka:Kuvitteelliset hevoset Luokka:Seitsemän veljestä
Roger Goodell

Roger Goodell (s. 19. helmikuuta 1959 Jamestown, New York, Yhdysvallat) on NFL:n komissaari, joka valittiin tehtävään Paul Tagliabuen tilalle yksimielisesti 8. elokuuta 2006. Ennen komissaariksi nimittämistä Goodell oli toiminut liigan toimitusjohtajana ja Tagliabuen kakkosmiehenä. ==Goodellin tie NFL:n komissaariksi== NFL:n ja NFL:n pelaajayhdistyksen välisen työehtosopimusneuvottelujen jälkeen maaliskuussa 2006 Paul Tagliabue ilmoitti siirtyvänsä eläkkeelle komissaarin tehtävistä heinäkuussa 2006. Huhtikuussa 2006 NFL asetti työryhmän valmistelemaan uuden komissaarin nimeämistä. Työryhmä esitteli ehdokkaat NFL-joukkueiden omistajien yhteisissä kokouksissa ennen äänestystä. Komitea koostui seitsemästä NFL-omistajasta: Jerry Richardson (Carolina Panthers), Woody Johnson (New York Jets), Jerry Jones (Dallas Cowboys), Robert Kraft (New England Patriots), Al Davis (Oakland Raiders), Lamar Hunt (Kansas City Chiefs) ja Mike McCaskey (Chicago Bears). Kahdeksas jäsen oli komitean puheenjohtaja Dan Rooney, Pittsburgh Steelersin omistaja. Ehdokkaiden määrä rajattiin 185:stä ensin yhteentoista ja haastattelujen jälkeen viiteen 30. heinäkuuta omistajien tapaamisessa Detroitissa ja uusi komissaari valittiin 8. elokuuta 2006 kolmipäiväisessä kokoontumisessa Chicagossa. Tullakseen hyväksytyksi voittajaehdokkaalla oli oltava 22 joukkueen tuki 32:sta. Al Davisin mukaan kolmetuntinen äänestys oli ajoittain jopa riitaisa, mutta lopulta viidennessä äänestyksessä komissaariksi valittiin yksimielisesti äänin 32–0 NFL:n operatiivinen johtaja Roger Goodell. Lopullinen yksimielisyys seurasi vasta, kun vähemmistössä olleet pienten markkina-alueiden NFL-omistajat lopulta taipuivat enemmistön edessä. Goodellin vastaehdokkailla (asianajotoimisto Covington & Burlingin osakas Gregg Levy, asianajotoimisto Squire Sanders & Dempseyn osakas Frederick Nance, sijoitusyhtiö Fidelity Investmentsin operatiivinen johtaja ja hallituksen varapuheenjohtaja Robert L. Reynolds ja energiayhtiö Constellation Energyn toimitusjohtaja Mayo Shattuck) ei lopulta ollut paljonkaan mahdollisuuksia äänestyksessä. ==Lähteet== Luokka:National Football League Luokka:Yhdysvaltalaiset urheiluvaikuttajat Luokka:Vuonna 1959 syntyneet Luokka:Elävät henkilöt
Hard Rock Stadium

Hard Rock Stadium (tunnettu aikaisemmin myös nimillä Joe Robbie Stadium, Pro Player Stadium, Dolphins Stadium, Dolphin Stadium, Land Shark Stadium, Sun Life Stadium ja New Miami Stadium) on stadion Miami Gardensissa, Floridan osavaltiossa. Stadionilla pelataan amerikkalaista jalkapalloa, lacrossea, jalkapalloa ja baseballia. Stadion on Miami Dolphinsin kotistadion.HARD ROCK STADIUMViitattu 5.7.2024 Stadionilla on pelattu Super Bowl kuusi kertaa (XXIII, XXIX, XXXIII, XLI, XLIV ja LIV) ja kahdesti baseballin World Series (1997 ja 2003). ==Lähteet== Luokka:Floridan amerikkalaisen jalkapallon stadionit Luokka:Floridan jalkapallostadionit Luokka:Yhdysvaltain baseballstadionit Luokka:Miami-Daden piirikunnan urheilupaikat Luokka:Miami Gardens
Faudel

Faudel Belloua, taiteilijanimeltään Faudel (s. 6. kesäkuuta 1978 Mantes-la- Jolie) on algerialaistaustainen ranskalainen maailmanmusiikin esittäjä. Faudel syntyi Ranskassa, jossa isoäiti perehdytti hänet algerialaiseen perinnemusiikkiin. Faudelin ensimmäinen julkinen lauluesiintyminen tapahtui hääjuhlassa Oranissa. 12-vuotias Faudel alkoi esittää Khaledin ja Cheb Mamin rai-kappaleita ja perusti pian yhtyeen Les Etoiles du Raï. Faudelin ensimmäinen studioalbumi oli vuonna 1997 julkaistu Baida. Vuonna 1998 hän julkaisi Khaledin ja Rachid Tahan kanssa livelevy 1,2,3 Soleilsin. Faudelin myöhempiä albumeita ovat Samra (2001), Un Autre Soleil (2003) ja Mundial Corrida (2006). Muusikko on toiminut myös näyttelijänä mm. yhdessä Audrey Tautoun kanssa Happenstance-komediassa 2000. Faudel on vieraana Adelina Ismajlin kappaleessa I love you more. Kappale julkaistiin vuonna 2011. Toukokuussa 2017 hänen Instagram-tilinsä Faudel ilmoitti julkaisevansa uuden kaksikymmentä kappaleen albumin, joka julkaistiin yhteistyössä RedOne -yhtiön kanssa, sisältäen yhden All Dayin, All Nightin, joka paljastetaan kesäkuussa 2017 [14], [15] ]. Yhden All Day, All Night julkaistiin lopulta 26. huhtikuuta 2018 Touche pas à mon poste -messuilla! C8: lla (televisiokanava) [16]. Luokka:Rai Luokka:Algerialaiset laulajat Luokka:Ranskalaiset laulajat Luokka:Vuonna 1978 syntyneet Luokka:Elävät henkilöt
Oedipus Rex

Oedipus Rex on Igor Stravinskyn säveltämä kaksinäytöksinen ooppera-oratorio. Libreton on kirjoittanut Jean Cocteau ja sen käänsi latinaksi Jean Daniélou. Konserttiversion ensi-ilta oli Pariisissa 30. toukokuuta 1927 ja näyttämöversion Wienissä 23. helmikuuta 1928. Luokka:Igor Stravinskyn teokset Luokka:Oratoriot
Tito Puente

Ernest Anthony ”Tito” Puente Jr () (20. huhtikuuta 1923 New York – 1. kesäkuuta 2000 New York) oli yhdysvaltalainen latinalaisamerikkalaisen musiikin esittäjä. Puente syntyi Puerto Ricolta muuttaneeseen perheeseen espanjalaisena Harlemina tai El Barriona tunnetussa Itä-Harlemissa, jossa hän myös kasvoi. Puenten isä työskenteli työnjohtajana partaterätehtaassa. Perhepiirissä Puente tunnettiin espanjalaisella nimellä Ernestito (Pikku- Ernest), joka lyheni muotoon Tito. Puente on esiintynyt myös itsenään televisiosarjoissa, kuten Bill Cosby Show’ssa. Hän ääninäytteli itseään vierailevana tähtenä Simpsonit-animaatiosarjan kaksiosaisessa tarinassa ”Kuka ampui johtajan?” vuonna 1995. Puenten vuonna 1962 julkaisemaa kappaletta ”Oye Como Va” on myöhemmin tehnyt tunnetuksi coverversiollaan myös Santana. Puenten albumi Dance Mania (1958) valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die. == Elämä ja ura == Puente kävi lapsena piano- ja rumputunneilla. Jo 12-vuotiaana hän soitti ensimmäisessä yhtyeessään. Hän palveli laivastossa toisen maailmansodan alussa ja opiskeli musiikin teoriaa Juilliard School of Musicissa vuosina 1945–1947. Ensimmäisen kerran hän johti omaa orkesteriaan vuonna 1948 ja toi samalla vibrafonin latinalaismusiikkiin. Puente nousi massojen suosioon 1950-luvun alun mambovillityksen myötä. Hänen musiikissaan oli vaikutteita monista karibialaisista ja afrokuubalaisista tyyleistä, mambon ohella sonista ja cha-chasta. Hän esitti myöhemmin myös pop- ja bossa nova -tyyppistä musiikkia sekä salsaa. Hänen varhaiskautensa merkittävimpiä albumeita ovat vuonna 1956 julkaistu Cuban Carnival sekä kaksi Dance Mania -albumia vuosilta 1958 ja 1960. Puente initioitiin afrokuubalaiseen santería- uskontoon vuonna 1974, ja sen merkiksi hän pukeutui vuoden ajan täysvalkoisiin vaatteisiin. Puente nousi toisen kerran kuuluisuuteen 1990-luvun alussa Oscar Hijuelosin Mambo Kings -kirjan pohjalta tehdyn elokuvan myötä. Vuonna 1991 julkaistu The Mambo King oli hänen sadas albuminsa. Yhteensä Puente äänitti kaikkiaan noin 120 albumia. Puente kärsi sydäninfarktin pian pidettyään show’n Puerto Ricossa. Kuukauden päästä hänelle tehtiin New Yorkissa sydänleikkaus, josta hän ei selvinnyt vaan menehtyi 77 vuoden ikäisenä touko-kesäkuun vaihteessa 2000. == Kunnianosoitukset == Puente voitti ensimmäisen Grammy- palkintonsa vuonna 1979 albumista Homenaje a Beny Moré. Ennen kuolemaansa hän sai yhteensä viisi Grammya, joista viimeisin tuli vuonna 2000 albumista Mambo Birdland. Hänelle myönnettiin vielä vuonna 2003 postuumisti Grammy Lifetime Achievement Award. Vuonna 2018 albumi Dance Mania (1958) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. == Lähteet == == Aiheesta muualla == Luokka:Grammy-palkinnon saajat Luokka:Hollywood Walk of Fame Luokka:Salsamuusikot Luokka:Yhdysvaltalaiset jazzmuusikot Luokka:Vuonna 1923 syntyneet Luokka:Vuonna 2000 kuolleet
Pystykeiholehti

Pystykeiholehti (Sagittaria sagittifolia) on märkien paikkojen yleinen kasvi. __notoc__ == Ulkonäkö ja koko == Pystykeiholehden lehdet ovat nuolen muotoiset, 20–25 cm leveät. Halkaisijaltaan parisenttisten kukkien terälehdet ovat valkeat, heteet ja emit tummanpunaiset. Hedelmä on hiukan hernettä isompi vihreä pallo. Kukat ja useimmat lehdet nousevat veden pinnan yläpuolelle, mutta kasvilla voi olla myös kapeita uposlehtiä. == Levinneisyys == Pystykeiholehti kasvaa Keski- ja Itä-Euroopassa, Venäjällä ja Pohjois- Amerikassa. == Elinympäristö == Pystykeiholehti kasvaa 10–50 cm syvässä vedessä savisilla, pehmeillä järvien, jokien ja murtovesilahtien rannoilla. == Käyttö == Pystykeiholehden turpeaa maavartta käytetään Kiinassa vihanneksena. == Lähteet == Luokka:Sarpiokasvit Luokka:Akvaariokasvit
Nena

Nena, oik. Gabriele Susanne Kerner (s. 24. maaliskuuta 1960 Hagen) on saksalainen poplaulaja. Kerner sai tulevan taiteilijanimensä jo kolmevuotiaana, kun hän oli perheensä kanssa lomalla Espanjassa. Nimi tulee espanjan kielen sanasta ”niña”, joka tarkoittaa pientä tyttöä. Vuonna 1977 hän jätti lukion ennen valmistumista ja seuraavien kolmen vuoden ajan hän opiskeli kultasepäksi. Pian tämän jälkeen Nena liittyi yhtyeeseen The Stripes, joka julkaisi singlen ”Ecstasy”, mutta hajosi pian. Vuonna 1981 Nena muutti poikaystävänsä Rolf Brendelin kanssa Länsi-Berliiniin. He tapasivat siellä tulevat yhtyetoverinsa, joiden kanssa julkaistiin pian single ”Nur geträumt”. Laulu pääsi Musikladen-ohjelmaan. Nena sai kansainvälistä suosiota kappaleella ”99 Luftballons”. Single nousi vuonna 1983 Länsi-Saksan listojen ykköseksi. Kansainvälinen julkaisu seurasi, ja ”99 Luftballons” nousi brittilistojen kärkeen. Kappale pääsi listoille myös Yhdysvalloissa ja muualla maailmassa. Nenan yhtye hajosi vuonna 1987. Tämän jälkeen hän alkoi seurustella sveitsiläisen näyttelijän Benedict Freitagin kanssa, ja pari sai kolme lasta, joista ensimmäinen syntyi vammaisena ja kuoli 11 kuukauden ikäisenä. Vuonna 1990 syntyivät kaksoset Larissa Maria ja Sakias Manuel. Kun Nenan suhde Freitagiin katkesi, hän sai Philipp Palmin kanssa pojat Samuel Vincent (s. 1995) ja Simeon Joel (s. 1997). Nena asuu nykyään Palmin kanssa Hampurissa. Vielä yhtyeensä hajoamisen jälkeen Nena on julkaissut runsaasti soolomateriaalia ja myös listalle nousseita kappaleita. Esimerkiksi ”Liebe ist” nousi vuonna 2005 Saksassa listaykköseksi. Vuonna 2007 Nena julkaisi albumin Cover Me, joka koostuu pelkästään coverlauluista. ==Diskografia== ;Nena-yhtyeen kanssa * Nena (1983) * ? (1984) * 99 Luftballons (1984) * Feuer und Flamme (1985) * Eisbrecher (1986) ;Soolona * Wunder Gescheh’n (1989) * Bongo Girl (1992) * Und alles dreht sich * Jamma nich (1997) * Wenn alles richtig ist, dann stimmt was nich (1998) * Chokmah (2001) * Nena feat. Nena (2003) * Willst du mit mir gehn (2005) * Cover Me (2007) * Made in Germany (2009) * Du bist gut (2012) * Oldschool (2015) ==Lähteet== ==Aiheesta muualla== * http://www.nena.de/ * Luokka:Saksalaiset laulajat Luokka:Vuonna 1960 syntyneet Luokka:1980-luvun yhtyeet ja sooloartistit Luokka:Elävät henkilöt
John Irving Bentley

John Irving Bentley (1874–1966) oli yhdysvaltalainen lääkäri, jonka huomiota herättänyt kuolema Pennsylvaniassa oli oletettu itsesytyntä. Ilmiölle ei ole hyväksyttyä tieteellistä selitystä. Bentley nähtiin elossa viimeisen kerran 4. joulukuuta 1966. Hän ei kyennyt enää liikkumaan ilman kävelytukea, joten seuraavana aamuna mittarinlukija Don Gosnell saapui Bentleyn asunnolle. Aluksi Gosnell havaitsi ainoastaan merkillisen hajun. Kylpyhuoneesta hän löysi sen, mitä Bentleystä oli jäljellä: kasa tuhkaa ja puolikas jalka. Lattiaan oli tullut ainoastaan pieni reikä, muuten kylpyhuone ja talo olivat säilyneet käytännössä vaurioitta. Bentleyn kuolinsyyksi todettiin ”tukehtuminen ja 90-prosenttinen kehon palaminen”. Tutkimuksissa ei kyetty löytämään syttymisen syytä. Bentleyn kuolema on yksi historian tunnetuimmista itsesytyntätapauksista. == Lähteet == Luokka:Yhdysvaltalaiset lääkärit Luokka:Tieteellisen mielenkiinnon kohteena olevat henkilöt Luokka:Vuonna 1874 syntyneet Luokka:Vuonna 1966 kuolleet
Ratamosarpio

Ratamosarpio (Alisma plantago-aquatica) on rannoilla kasvava vaaleakukkainen monivuotinen kasvi. Sen tieteellisen nimen osa plantago viittaa piharatamoon, jonka lehtiä ratamosarpion lehdet muistuttavat. Englanniksi sitä kutsutaan nimellä mad-dog weed, hullun koiran ruoho, ja sen on ajateltu auttavan vesikauhun torjunnassa. == Ulkonäkö ja koko == Ratamosarpion varsi voi kasvaa metrin mittaiseksi. Sen lehdet ovat 30–50 cm pitkiä, sileäreunaisia ja lusikan muotoisia. Kukinto on pitkähaarainen, kukat pieniä ja valkoisia tai vaaleanpunaisia. Kukissa on kolme terälehteä. == Levinneisyys == Ratamosarpiota tavataan Euroopassa Lappia lukuun ottamatta, Venäjällä ja Pohjois-Amerikassa.Den virtuella floran (levinneisyyskartta) == Elinympäristö == Ratamosarpio kasvaa matalassa vedessä. Se kukoistaa runsasravinteisten järvien ja lampien upottavilla luhtareunuksilla sekä matalikkojen pehmeä- ja savipohjaisissa, suojaisissa poukamissa. Ratamosarpio viihtyy vesirajaan syntyneissä aluskasvillisuuden avanteissa tai aukoissa, joissa kilpailu elintilasta ei ole kovin ankaraa. == Käyttö == Ratamosarpiota on käytetty kansanlääkinnässä vesikauhun hoitoon. == Lähteet == == Aiheesta muualla == *Suomen Lajitietokeskus: Ratamosarpio (Alisma plantago-aquatica) *ITIS: Alisma plantago-aquatica *United States Department of Agriculture (USDA): Alisma plantago-aquatica *Flora of China: Alisma plantago-aquatica *Dr. Duke's Phytochemical and Ethnobotanical Databases: Alisma plantago-aquatica Luokka:Sarpiokasvit
Victor F. Hess

Victor Francis Hess alun perin Victor Franz Hess (24. kesäkuuta 1883 Steiermark, Itävalta – 17. joulukuuta 1964 New York, Yhdysvallat)Victor Francis Hess oli itävaltalais-yhdysvaltalainen fyysikko, joka vuosina 1911–1913 tekemällään kokeellisella työllä osoitti, että ilmakehää voimakkaasti ionisoiva säteily on kosmista alkuperää. Hän sai kosmisen säteilyn keksimisestä Nobelin fysiikanpalkinnon vuonna 1936. Palkinto oli jaettu positronin keksijän Carl David Andersonin kanssa. Hess opiskeli fysiikkaa Grazin yliopistossa ja valmistui filosofian tohtoriksi 1910. Yhdysvaltojen kansalaisuuden hän sai 1944. == Lähteet == ==Aiheesta muualla== *Victor F. Hessin elämäkerta Nobel-säätiö Luokka:Nobelin fysiikanpalkinnon saajat Luokka:Itävaltalaiset fyysikot Luokka:Yhdysvaltalaiset fyysikot Luokka:Vuonna 1883 syntyneet Luokka:Vuonna 1964 kuolleet Luokka:Seulonnan keskeiset artikkelit
Serpien kylässä 2

__NOTOC__ Serpien kylässä 2 on toinen osa Serpien kylässä -sarjasta. Levyille on koottu radiosketsejä Pirkka-Pekka Peteliuksen ja Pedro Hietasen Yömyöhä- radio-ohjelmasta. Mukana ovat ohjelmat: Kulttuuriruutu sekä Karvaspartakiadit. Tupla-CD:n saa myös Serpien kylässä Box 1:n mukana. == Sisältö == === CD 1 === Ensimmäisellä levyllä on Kulttuuriruutu (23. lokakuuta 1987) #Kulttuuriruudun avaus ja asiantuntijoiden esittely #Lisää vieraita #Här Övering ja kulttuurin laajuus #Kotimaista nykyproosaa #P von B esittelee elokuvan #Jarna ja filmit #Näkki Sysendähl ja kulttuurimusiikki #Kuppi Teurasväli ja häkkyrät #Tapakulttuuri #Haave & Ruusujen salaisuus #Jesus Velaksikos #Los Homos esittää kappaleen La Bamba #Asiantuntijat analysoivat Los Homosin esitystä #Kipeästi keinuu keinumme #Kuuntelija Pihlajamäestä ja puhekulttuuri #Kettu ja jänis #Jarnan äidin hajaantuminen #Einoväinö Pislakki ja citykulttuuri #Uutiset #Vihta Raappana ja ruokakulttuuri #Uutiset #Ollaan niin kuin pääskyset #Vaatekulttuuri #Ruumiin kulttuuri #Elämän keinu #Jarna heittää Miina Äkkisyvän ulos studiosta #Kiitokset ja heissuliheppenhei === CD 2 === Toisella levyllä on Karvaspartakiadit (5. helmikuuta 1988) #Karvaspartakiadien avaus ja asiantuntijoiden esittely #Hinkki Liimatainen ja puolustusvoimien hiihtopartio #Merja Varvin taukojumppa #Marketta Jaala ja naisryhmävoimistelu #Voikkaan Jymy esiintyy #Uutiset #Urban Sohjo ja karvaaminen #Eestin polttopallojoukkueen tunnuslaulu #Arto Brunkkarin tunnelmia #Uutiset #Vartti Mainio antaa näytteen #Naisten 100m aidat #Ylva Hubatsa ja kultavääpeli #Uimahyppääjän kehon rasvaus #Vartti Mainion tunnelmia #Pikahiivintä #Einoväinö Pislakki ja urbaani hieronta #Tuulettaminen #Kynttilää pohjiin #Jarna heittää Carl-Olof Khomeinin ulos studiosta #Hyvää yötä ja heippeliheippeli == Lähteet == == Aiheesta muualla == * Luokka:Vuoden 2005 albumit Luokka:Serpien kylässä -albumit
Serpien kylässä 3

__NOTOC__ Serpien kylässä 3 on kolmas osa Serpien kylässä -sarjasta. Levyille on koottu radiosketsejä Pirkka-Pekka Peteliuksen ja Pedro Hietasen Yömyöhä- radio-ohjelmasta. Mukana ovat ohjelmat: Matkailu kaventaa sekä Sota ja rauha. Tupla-CD:n saa myös Serpien kylässä Box 1:n mukana. __notoc__ == Sisältö == === CD 1 === Ensimmäisellä levyllä on Matkailu kaventaa (9. syyskuuta 1988) #Avaus ja asiantuntijoiden esittely #Rappu von Rosenlewin unohtumaton Saksanmatka #Ludmila Holdenburg-Kyhmy ja laajentava matkailu #Sievä Heijari ja Keimo Lantio Karvasalmen nudistileirillä #SDP:n uutisia #Tiedote matkailualan tiedotteista #Joulu Porvoon maalaiskunnassa #Herra 47 ja henkistä ristiretkeilyä #Iivana Niemisen kokemuksia tulityöskentelystä #Uutiset #Korian rabiesfestivaalit #Per "Pelle" Haschisblad ja Rinkeby resorna #Jarnan äidin kyttääminen #Per-Olof Hirviön ikävänpuoleinen Thaimaanmatka #Huoneisto-Jordan -kiinteistökeskus #SMP:n uutisia #Ahmed Kottero ja koviin kuumuuksiin varustautuminen #Jarnan bändi #Ylva Hubatsa ja evlutkorisca #Maahanpanijaisjenkka #Albania, maa jossa ei ole mitään #Eino Piimä kritisoi ohjelmaa #George Hyhmä ja eloonjäämismatkat #Varsova-Novotski -sanomalehtikärpäslätkä #Hyvää yötä kaikille, hei hei === CD 2 === Toisella levyllä on Sota ja rauha (10. helmikuuta 1989) #Aiheen ja asiantuntijoiden esittely #Pentti Hilkuri ja aseista kieltäytyminen #Mielipiteitä aseista kieltäytymisestä #Tapaus sotapesässä #Nästy Pynninen-Velli etsii miestään #Teltta tulessa #Ilta Mannerheimeilla #Aamu Mannerheimeilla #Nuku pommiin #Peski Lärse kritisoi ohjelmaa #Valkku Mursinainen ja uudet aseet #Lotta Lundgren ja karjalan piirakat #Jermu Laineen kanssa saunassa #Herra 47 ja vanhat konkarit #Lotat #Raatteen tiellä 1943 #SKDL:n uutisia #Sankarihaudoilla Sankari Alkio #Keeppu Rilli ja joukkojen poistuminen Afganistanissa #Rauhan kintussa #Tietokilpailukysymys #Maila Pyjama vastaa tietokilpailukysymykseen #Atte Piimä vastaa tietokilpailukysymykseen #Ylva Hubatsa lähettää terveisiä #Rauhan kanssa #Tietokilpailun ratkaisu #Takametsien tahko #Hei vaan ja hyvää yötä == Lähteet == == Aiheesta muualla == * Luokka:Vuoden 2005 albumit Luokka:Serpien kylässä -albumit
Serpien kylässä 4

Serpien kylässä 4 on neljäs osa Serpien kylässä -sarjasta. Levyille on koottu radiosketsejä Pirkka-Pekka Peteliuksen ja Pedro Hietasen Yömyöhä-radio- ohjelmasta. Mukana ovat ohjelmat: Sana on vapaa sekä Burn in ja out. Tupla- CD:n saa myös Serpien kylässä Box 1:n mukana. __notoc__ == Kappaleet == === CD 1: Sana on vapaa === #Ohjelman aloitus ja vieraiden esittely #Olli Kuhtaja ja Karvajärven kunnan ongelmat #Ahti Karjalainen ja kirjajupakka #Erkki Liikanen, 34" tosi suuri näyttöpääte #Kettujen ruokinta #Imaamipappi Helias ja elämää Vanhan Vennamon luostarissa #Christer Petterssonin murhaaja #När som gräset börjar gro på ängen då flyttar flickan ut i bon med sängen #Suominen- myslipussi #Uutiset #Orvo Muusi ja pakolaisten vastaanottosuunnitelma #Kasurinen Minister STV 3650 -akvarellivärisarja #Teflon Nasser ja siirtolaisen näkökulma #Reino Mustikka ja nuorison käyttäytyminen #Almgrenin sukupuolivideo- ja lyhyttavarakauppa #Liemi Kuutio ja uudelleenkäyttöideoita Hinthaarassa === CD 2: Burn in ja out === #Jorma Pulkkinen ja Euroopan yhdentyminen #Valju Töpsel ja Baltian ongelmat #Urpo Juusto ja harmituksen aiheet #Yhteenvetoa #Aiheen esittely #Herbert von Kirahvi ja Tippurilan pysäköinninvalvojien kuoro #Heinillä härkien kaukalon #Ossi Valmet ja burn out -juhla #Veijo Freud ja burn out -ilmiö #Kata Kärkkäisen ja Mehmed Halvataatelin häät #Mona Kuusela ja työpaikkaväkivalta #Pentti Matikaisen mieliala Izvestija-turnauksen alla #Benjamin Nulli ja avantouinti #Janoinen mies Saudi-Arabiassa #Ingemar Johanssonin näätäfarmi Näätämössä 1 #Jussut #Ingemar Johanssonin näätäfarmi Näätämössä 2 #Kaappo Kaksoislutz ja rusettiluistelu #Kissan pesu ja kuivaus #Sandor Häsäsiskös ja kahvin juonnin etiketti #Von Kikkelberg ja kielitaitoinen merimies #Loppusanat == Aiheesta muualla == *Viralliset Serpien kylässä-sivut Luokka:Vuoden 2006 albumit Luokka:Serpien kylässä -albumit